**Alaptámogatás**

**Pályázati felhívás  
 2023/2024. tanév**

A Budapesti Műszaki és Gazdaságtudományi Egyetem (a továbbiakban: Egyetem) Egyetemi Szociális Bizottsága (a továbbiakban: ESZB) pályázatot hirdet a BME Térítési és Juttatási Szabályzat (a továbbiakban: TJSZ) 28. §-a alapján.   
**Jogosultak köre**

A pályázaton részt vehet az Egyetem bármely aktív jogviszonnyal rendelkező, teljes idejű, államilag támogatott vagy állami ösztöndíjas hallgató, amennyiben eleget tesz a TJSZ 28. §-ában meghatározott feltételeknek.

**Elbírálás alapelvei**

Az Alaptámogatásra vonatkozó szabályokat a TJSZ 28. §-a és a TJSZ 3. számú melléklete tartalmazza. További információk elérhetőek az [ehk.bme.hu/eszb](http://ehk.bme.hu/eszb) és <https://mueper.bme.hu/> oldalakon, valamint a Kari Hallgatói Képviseletek honlapjain. A benyújtandó igazolások listája részletesen elérhető az [ehk.bme.hu/eszb](http://ehk.bme.hu/eszb) oldal „Pályázatok” fül „Dokumentumok” menüpontjában, és a <https://mueper.bme.hu/> oldal „Dokumentumok” menüpontjában.

**A pályázás folyamata**

1. A pályázati adatlap kitöltése és leadása a Műegyetemi Egységes Pályázati és Elbírálási Rendszerben (<https://mueper.bme.hu/> honlapon).
2. A pályázathoz kapcsolódó igazolások feltöltése a <https://mueper.bme.hu/> honlapra.
3. A pályázathoz kapcsolódó igazolások személyesen, határidőig történő bemutatása a pályázó szociális helyzetéről.

Bármely követelmény teljesítésének elmulasztása a pályázat érvénytelenségét vonja maga után.

**Tartalmi követelmények és a kapcsolódó igazolások (Bemutatási időszak)**

A pályázat személyes bemutatása a Kari Hallgatói Képviseletek szociális ügyekkel foglalkozó bizottságainál történik az általuk meghatározott időpontokban és helyeken. Bővebb információk elérhetőek a Kari Hallgatói Képviseletek honlapjain. A bemutatási időszak időpontja az őszi félévben legkésőbb 2023. augusztus 14-ig, a tavaszi félévben legkésőbb 2024. január 20-ig- kerül meghatározásra. A pályázat hiánytalanságáért a pályázó felel. A személyes hiánypótlási időszak lejártát követően nincs lehetőség hiánypótlásra. A felszólalás és a jogorvoslat során a pályázat hiányainak pótlása nem lehetséges.

**A pályázaton elnyerhető ösztöndíj**

A nyertes pályázók egyösszegű támogatásban részesülnek:

* alap- és osztatlan képzésben: a hallgatói normatíva 50%-ával megegyező összegű ösztöndíj;
* mesterképzésben: a hallgatói normatíva 75%-ával megegyező összegű ösztöndíj.

**Határidők**

|  |  |
| --- | --- |
| Őszi félév | |
| Pályázat leadási határideje | 2023. augusztus 30. 23:59 a <https://mueper.bme.hu/> honlapon |
| Elektronikus hiánypótlás határideje | 2023. szeptember 11. 23:59 |
| Személyes bemutatási időszak | 2023. szeptember 1. - 2023. szeptember 12. |
| Előzetes eredmény közzététele | 2023. szeptember 15. a <https://mueper.bme.hu/> honlapon |
| Felszólalás határideje | 2023. szeptember 19. 23:59 a <https://mueper.bme.hu/> honlapon |
| Végleges eredmény közzététele | 2023. szeptember 22. a <https://mueper.bme.hu/> honlapon |
| Kifizetés időpontja | 2023. október 10. |

|  |  |
| --- | --- |
| Tavaszi félév | |
| Pályázat leadási határideje | 2024. január 29. 23:59 a <https://mueper.bme.hu/> honlapon |
| Elektronikus hiánypótlás határideje | 2024. február 19. 23:59 |
| Személyes bemutatási időszak | 2024. február 8. - 2024. február 20. |
| Előzetes eredmény közzététele | 2024. február 23. 23:59 a <https://mueper.bme.hu/> honlapon |
| Felszólalás határideje | 2024. február 27. 23:59  a <https://mueper.bme.hu/> honlapon |
| Végleges eredmény közzététele | 2024. március 1. a <https://mueper.bme.hu/> honlapon |
| Kifizetés időpontja | 2024. március 8. |

Eredmény

Az ESZB a döntést megelőzően a Határidők részben megjelölt határidőig tájékoztató jelleggel előzetes eredményt tesz közzé a <https://mueper.bme.hu/> honlapon.

A végleges eredményt az ESZB a Határidők részben megjelölt határidőig a <https://mueper.bme.hu/> honlapon hozza nyilvánosságra.

**Adatvédelem**Az ESZB az ösztöndíj pályázatok elbírálásához szükséges személyes adatokat a hatályos adatvédelmi szabályoknak megfelelően kezeli a mellékelt adatkezelési tájékoztató szerint.

**Felszólalás, jogorvoslat**

A pályázó az előzetes eredmény ellen felszólalással élhet a Határidők részben megjelölt időpontig a <https://mueper.bme.hu/> honlapon.

A hallgató a pályázat elbírálásának végleges eredménye ellen a döntés közlésétől, ennek hiányában a tudomásra jutástól számított 15 napon belül a Hallgatói Jogorvoslati Bizottságnál jogorvoslattal élhet, a Neptun rendszerben elérhető 903-as számú kérvény leadásával. Pozitív elbírálás esetén a hallgató köteles 7 munkanapon belül pótolni a Hallgatói Jogorvoslati Bizottság döntése szerinti dokumentumokat.

2023. október 31. Egyetemi Szociális Bizottság